Alerta per la difusió de missatges fraudulents sobre entitats bancàries
El cos de policia adverteix que hi ha una campanya de "phishing", on els ciberdeliqüents envien correus electrònics fent-se passar per bancs andorrans amb l'objectiu de robar les dades personals i segrestar comptes bancaris i fer transferències
Alerta per la suplantació de webs d'entitats bancàries
La policia alerta d'una campanya de "phishing"
Actualitzada 21/02/2020 a les 17:18
La policia ha alertat d'una campanya de suplantació de les pàgines web de diferents entitats bancàries andorranes a través de correu electrònic. L'activitat, coneguda com a "phishing", intenta fer creure a qui rep el missatge que el banc contacta amb ell per algun motiu urgent i li demana que cliqui sobre un enllaç o descarregui uns fitxers adjunts amb l'objectiu que deixi les dades personals i els ciberdeliqüents puguin utilitzar-les per segrestar comptes bancaris i efectuar transferències. La policia recorda que la redacció del missatge no sol ser correcta, amb frases mal construïdes i/o faltes d'ortografia, però que cal estar alerta perquè els missatges també poden rebre's per xarxes socials o SMS i que, en cas de ser víctima de "phishing", cal denunciar-ho.
No crec que siguin tan nocius com les entitats.